LB.Alle+barn+har+rett+til..


 * ALLE BARN HAR RETT TIL..**

Vi har startet opp med prosjekt "Alle barn har rett til". Gjennom dette prosjektet ønsker vi at barna skal bli kjent med barnekonvensjonen og hva det innebærer at man har rettigheter. Barnekonvensjonen handler om toleranse og likeverd. Vi ønsker at barna skal få en grunnforståelse av hva disse verdiene innebærer. Vi kommer til å fordype oss i utvalgte rettigheter vi tenker det er ekstra viktig at barna har kjennskap til.


 * Å ta vare på andre**

Vi har de siste ukene hatt fokus på det å ta vare på andre. Vi har snakket om at ikke alle barn i verden har det like godt som oss. Det finnes barn som ikke har et sted å bo, og det finnes barn som ikke har mat og drikke. Vi bruker rettighetsslottet til Redd barna som utgangspunkt for samtaler med barna om disse vanskelige temaene. I rettighetsslottet blir barna kjent med barnekonvensjonen og at alle barn har like rettigheter selv om de bor i forskjellige deler av verden. I samlingsstund har vi hatt fokus på fortellinger og eventyr som handler om å det hjelpe andre. Vi har snakket om hva vi kan gjøre for å hjelpe barn som ikke har det bra. At vi kanskje kan dele og gi bort leker eller klær vi ikke bruker lenger?


 * "Å bli tatt vare på"**

Vi har de siste ukene hatt fokus på at alle barn har rett til å bli tatt vare på, og at barn trenger voksne somkan passe på at de får det de trenger og har rett til. Vi har snakket om hva en familie er, og at familier er forskjellige. Noen av barna har hatt med seg kamera hjem og tatt bilder av huset sitt, samt en leke de er glad i.  I samling forteller barna om huset sitt, hvem som bor der og hva de liker å gjøre hjemme. Vi setter en knappenål der barnet bor, snakker litt om gatenavnet og ser hvor lang kjørevei barnet har til barnehagen.

Å bli tatt vare på handler også om å ha et sted og bo - et hjem. Vi har også snakket om at det ikke er alle barn som har et hjem. Gjennom disse samlingene får barna øve seg på å stå i fokus og fortelle noe i en større gruppe,og de opplever at det //jeg// forteller er viktig og at vi lytter til hverandre. Gjennom å bli bedre kjent med hverandre skapes det grobunn forrelasjoner, og barna erfarer at alle inngår i og bidrar til barnehagens fellesskap.